EFTA-Tilsynsmyndighedens afgørelse

nr. 86/02/KOL

af 24. maj 2002

om ajourføring af tilpasningsteksten til punkt 39 i del 1.2 i kapitel I i bilag I til EØS-aftalen om en liste over grænsekontrolsteder i Island og Norge, der er godkendt til at føre veterinærkontrol med dyr og animalske produkter fra tredjelande, og om ophævelse af EFTA-Tilsynsmyndighedens beslutning 325/99/KOL af 16. december 1999

EFTA-TILSYNSMYNDIGHEDEN HAR -

under henvisning til EØS-aftalen, særlig artikel 109 og protokol 1,

under henvisning til aftalen om Tilsynsmyndigheden og Domstolen, særlig artikel 5, stk. 2, litra d), og protokol 1,

under henvisning til punkt 4(B)(1) og (3) og punkt (5)(b) i indledningen til kapitel I i bilag I til EØS-aftalen,

under henvisning til den retsakt, der omhandles i punkt 1.1.4 i kapitel I i bilag I til EØS-aftalen om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (Rådets direktiv 97/78/EF), som tilpasset ved protokol 1 til EØS-aftalen og ved sektorspecifikke tilpasninger af bilag I til samme aftale, særlig artikel 6, stk. 2, i retsakten,

under henvisning til den retsakt, der omhandles i punkt 1.1.5 i kapitel I i bilag I til EØS-aftalen, om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet, og om ændring af direktiv 89/662/EØF, 90/425/EØF og 90/675/EØF (Rådets direktiv 91/496/EØF), som tilpasset ved protokol 1 til EØS-aftalen og ved sektorspecifikke tilpasninger af bilag I til samme aftale, særlig artikel 6, stk. 4, i retsakten, og

ud fra følgende betragtninger:

EFTA-Tilsynsmyndigheden opstillede ved beslutning nr. 325/99/KOL af 16. december 1999 en liste over grænsekontrolsteder i Island og Norge, der er godkendt til at føre veterinærkontrol med produkter og dyr fra tredjelande.

EFTA-Tilsynsmyndigheden har i snævert samarbejde med Europa-Kommissionen (i det følgende benævnt "Kommissionen") og de kompetente myndigheder i Island og Norge gennemført kontrolbesøg af samtlige grænsekontrolsteder opstillet i beslutning nr. 325/99/KOL.

De kontraherende parter i EØS-aftalen vedtog ved afgørelse truffet af Det Blandede EØS-udvalg nr. 101/2001 af 28. september 2001 for så vidt angår bilag I (dyre- og plantesundhed), punkt 4 B (3), at Kommissionen og EFTA-Tilsynsmyndigheden sammen skulle organisere kontrolbesøg med henblik på udarbejdelse af en fælles anbefaling vedrørende de beslutninger, der henvises til stk. 5, litra b), andet led, i bilag I til aftalen.

De kontraherende parter i EØS-aftalen erstattede ved afgørelse truffet af Det Blandede EØS-udvalg nr. 101/2001 af 28. september 2001 på grundlag af anbefalingerne efter EFTA-Tilsynsmyndighedens og Kommissionens fælles kontrolbesøg tilpasningsteksten til punkt 39 (Kommissionens beslutning 97/778/EF) i del 1.2 i kapitel I i bilag I til EØS-aftalen.

EFTA-Tilsynsmyndighedens beslutning nr. 325/99/KOL af 16. december 1999 om en liste over grænsekontrolsteder i Island og Norge, der er godkendt til at føre veterinærkontrol med produkter og dyr fra tredjelande, bør derfor ophæves.

Islands regering har anmodet EFTA-Tilsynsmyndigheden om at føje grænsekontrolstederne i havnebyerne Húsavík, Njarðvík, Siglufjörður og þorlákshöfn til listen over grænsekontrolsteder i Island og Norge, der er godkendt til at føre veterinærkontrol med produkter og dyr fra tredjelande.

Norges regering har anmodet EFTA-Tilsynsmyndigheden om at føje grænsekontrolstedet i havnebyen Måløy til listen over grænsekontrolsteder i Island og Norge, der er godkendt til at føre veterinærkontrol med produkter og dyr fra tredjelande.

Tilføjelsen af grænsekontrolstederne i havnebyerne Húsavík, Njarðvík, Siglufjörður og þorlákshöfn, Island, samt grænsekontrolstedet i havnebyen Måløy, Norge, til listen over grænsekontrolsteder opstillet i bilaget til denne beslutning tager udgangspunkt i en fælles henstilling (Dok. nr. 02-02893-A og 02-02898-A) efter et fælles kontrolbesøg foretaget af inspektører fra EFTA-Tilsynsmyndigheden og Kommissionen som omhandlet i punkt 4(B) 3 i indledningen til bilag I til EØS-aftalen.

På grundlag af et initiativ fra Kommissionen og en fælles henstilling fra inspektørerne fra henholdsvis EFTA-Tilsynsmyndigheden og Kommissionen (Dok. nr. 02-03928-A og Dok. nr. 02-3929-A) er inspektionscentret i Kirkenes havn blevet godkendt som grænsekontrolsted.

På anmodning fra Islands og Norges regeringer er der foretaget forskellige ændringer i beskrivelserne i listen over grænsekontrolsteder i tilpasningsteksten for punkt 39 (Kommissionen beslutning 97/778/EF) i del 1.2 i kapitel I i bilag I til EØS-aftalen.

Inspektionscentrene er nu opstillet på samme måde som Kommissionen opstillede listen over inspektionscentre i Den Europæiske Union i Kommissionens beslutning 2001/881/EF af 7. december 2001 om en liste over grænsekontrolsteder, der er godkendt til at føre veterinærkontrol med dyr og animalske produkter fra tredjelande, og om opdatering af de nærmere bestemmelser om den kontrol, som skal gennemføres af Kommissionens eksperter.

EFTA-Tilsynsmyndigheden henviste med afgørelse nr. 60/02/KOL sagen til EFTA-Veterinærkomitéen, der bistår EFTA-Tilsynsmyndigheden.

Foranstaltningerne i denne beslutning er i overensstemmelse med den udtalelse, der er vedtaget af EFTA-Veterinærkomitéen, der bistår EFTA-Tilsynsmyndigheden -

VEDTAGET FØLGENDE BESLUTNING:

1. Veterinærkontrollen med levende dyr og dyreprodukter, der føres ind i Island og Norge fra tredjelande, foretages af de kompetente nationale myndigheder på de godkendte grænsekontrolsteder, der er anført på listen i bilaget til denne beslutning.

2. EFTA-Tilsynsmyndighedens beslutning nr. 325/99/KOL af 16. december 1999 om en liste over grænsekontrolsteder i Island og Norge, der er godkendt til at føre veterinærkontrol med produkter og dyr fra tredjelande, ophæves hermed.

3. Denne beslutning træder i kraft den 27. maj 2002.

4. Denne beslutning er rettet til Island og Norge.

5. Kun den engelske udgave af denne beslutning er autentisk.

Udfærdiget i Bruxelles, den 24. maj 2002.

På EFTA-Tilsynsmyndighedens vegne

Einar M. Bull

Formand

BILAG

Liste over godkendte grænsekontrolsteder

1= Navn

2= Animo-kode

3= Type

A= Lufthavn

F= Jernbane

P= Havn

R= Veje

4= Inspektionscenter

5= Produkter

HC= Alle produkter til konsum

NHC= Andre produkter

-NT= Ingen temperaturkrav

-T= Frosne/kølede produkter

-T(FR)= Frosne produkter

-T(CH)= Kølede produkter

6= Levende dyr

U= Hovdyr: kvæg, svin, får, geder, vildt og tamheste

E= Registrerede enhovede dyr som defineret i Rådets direktiv 90/426/EØF

O= Andre dyr

5-6= Særlige bemærkninger

(1)= Kontrol i overensstemmelse med kravene i Kommissionens beslutning 93/352/EØF truffet på grundlag af artikel 19, stk. 3, i Rådets direktiv 97/78/EF

(2)= Kun emballerede produkter

(3)= Kun fiskeriprodukter

(4)= Kun animalsk protein

(5)= Kun uld, huder og skind

(6)= Kun halm og hø

(8)= Kun sæd og embryoer

(9)= Kun uld

(10)= Islandske ponyer (kun fra april til oktober)

(11)= Kun svin fra Cypern

(12)= Kun fra Malta

(13)= Kun enhovede dyr

(14)= Kun tropiske fisk

(15)= Kun katte, hunde, egentlige gnavere, lagomorfer, levende fisk, krybdyr og andre fugle end strudsfugle

(16)= Kun zoologiske dyr

(17)= Kun bulkfoder

(18)= Kun fra Ungarn

(19)= Kun akvakulturdyr

(20)= Kun fiskemel (herunder fiskefoder)

Land: Island

>TABELPOSITION>

Land: Norge

>TABELPOSITION>